Edgar Rice Burroughs

Edgar Rice Burroughs (* 1. september 1875, Chicago – † 19. marec 1950, Encino, Kalifornia) bol americký spisovateľ, najznámejší vďaka postave Tarzana, hrdinu z džungle, ktorú vytvoril, hoci tvoril diela mnohých žánrov.

Životopis 
Burroughs sa narodil 1. septembra 1875 ako syn obchodníka. Vzdelával sa postupne v niekoľkých miestnych školách a počas Chicagskej epidémie chrípky strávil pol roka na ranči svojho brata na Raft River v Idaho. Najskôr navštevoval Phillipsovu akadémiu v Andoveri a potom Michiganskú vojenskú akadémiu. Vyštudoval v roku 1895, no neurobil prijímacie skúšky na West Point. Skončil ako vojak v Siedmej kavalérii v Arizone. Potom, ako mu diagnostikovali problémy so srdcom, čo znamenalo, že ho nemohli povýšiť na dôstojníka, bol v roku 1897 prepustený.

Nasledovala reťaz zdanlivo nesúvisiacich krátkych zamestnaní. Potom, ako skočilo obdobie, kedy sa potĺkal hľadajúc prácu a pracoval na ranči v Idaho našiel Burroughs prácu vo firme svojho otca v roku 1899. V roku 1900 sa jeho ženou stala Emma Centennia Hulbert. V roku 1904 opustil prácu a našiel si menej pravidelnú prácu, najskôr v Idaho, ale čoskoro opäť v Chicagu.

V roku 1911, po siedmich rokoch malých výplat, pracoval ako predajca strúhadiel na ceruzky a začal písať beletriu. Medzitým sa mu narodili dve deti, Joan a Hulbert. V tomto období mal hojnosť voľného času a začal čítať mnohé „pulp fiction“ časopisy a tvrdil:

"…ak by boli ľudia platení za písanie takého odpadu ako som čítal v niektorých z tých magazínov, bol by som schopný písať poviedky, ktoré by boli rovnaký odpad. V skutočnosti, hoci som nikdy nenapísal poviedku, s určitosťou môžem povedať, že by som mohol písať rovnako zábavné poviedky a pravdepodobne oveľa viac, ak by náhodou tieto časopisy niekto čítal."

Zacielil svoju prácu na pulpové magazíny, ktoré boli vtedy v obehu, jeho prvý príbeh „Pod mesiacmi Marsu“ a vyšiel na pokračovanie pod pseudonymom „Norman Bean“ v magazíne All-Story v roku 1912 a vyniesol Burroughsovi 400 USD.

Burroughs čoskoro začal písať na plný úväzok a medzitým, čo „Pod mesiacmi Marsu“ skončil, napísal dva romány, medzi ktorými bol Tarzan z rodu opíc, publikovaný od októbra 1912, ktorý sa stal jeho najúspešnejšou prácou. V roku 1913 privítali Burroughs a Emma ich tretie a posledné dieťa, Johna Colemana.

Burroughs tiež písal populárne sci-fi/fantasy príbehy, kde vystupovali pozemskí dobrodruhovia prenesení na iné planéty (Barsoom, Burroughsove vymyslené meno pre Mars a Amtor – Venuša), stratené ostrovy a do vnútra dutej Zeme v príbehoch Pellucidar, ako aj Westerny a historické romance. Popri All-Story boli mnohé jeho príbehy publikované v „The Argosy Magazine“.

Tarzan bol po jeho predstavení kultúrnou senzáciou. Burroughs bol rozhodnutý vyťažiť z Tarzanovej popularity každým možným spôsobom. Plánoval ho využiť v niekoľkých médiách vrátane komiksu, filmov a tovaru. Experti z odboru ho pred tým varovali, tvrdiac, že rôzne médiá by si vzájomne konkurovali. Burroughs neposlúchol a dokázal, že nemali pravdu -- verejnosť chcela Tarzana v akejkoľvek forme, tak im ho ponúkol. Tarzan zostáva jednou z najúspešnejších vymyslených postáv dodnes a je kultúrnou ikonou.

V roku 1923 založil Burroughs vlastnú spoločnosť, Edgar Rice Burroughs, Inc., a v tridsiatych rokoch začal tlačiť vlastné knihy. V roku 1934 sa rozviedol s Emmou a v roku 1935 sa oženil s bývalou herečkou Florence Gilbert Dearholtovou, exmanželkou svojho priateľa, Ashtona Dearholta, čím adoptoval ich dve deti. Rozviedli sa v roku 1942. V čase útoku na Pearl Harbor sídlil na Havaji a napriek tomu, že bol šesťdesiatnik, prežil konflikt ako korešpondent. Zomrel v Encino v Kalifornii 19. marca 1950. Napísal takmer sedemdesiat románov.

Mesto Tarzana v Kalifornii bolo pomenované po Tarzanovi. V roku 1919 kúpil Burroughs veľký ranč na sever od Los Angeles v Kalifornii, ktorý pomenoval „Tarzana“. Občania komunity, roztrúsení v okolí ranča, hlasovali o prijatí mena, keď ich mesto bolo v roku 1928 začlenené.

Kráter Burroughs na Marse je pomenovaný ako pocta Burroughsovi.

Vybraná bibliografia

Séria John Carter z Marsu 
 A Princess of Mars (1912) (Project Gutenberg Entry: )
 The Gods of Mars (1918) (Project Gutenberg Entry:)
 The Warlord of Mars (1914) (Project Gutenberg Entry:)
 Thuvia, Maid of Mars (1920) (Project Gutenberg Entry:)
 The Chessmen of Mars (1922) (Project Gutenberg Entry:)
 The Master Mind of Mars (1928)
 A Fighting Man of Mars (1931)
 Swords of Mars (1936)
 Synthetic Men of Mars (1940)
 Llana of Gathol (1948)
 John Carter of Mars (1964)

Séria o Tarzanovi 
 Tarzan z rodu opíc (1912) (Project Gutenberg Entry:)
 Tarzanov návrat (1913) (Project Gutenberg Entry:)
 Tarzanove šelmy (1914) (Project Gutenberg Entry:)
 Tarzanov syn (1914) (Project Gutenberg Entry:)
 Tarzan a klenoty Oparu (1916) (Project Gutenberg Entry:)
 Jungle Tales Of Tarzan (1919) (Project Gutenberg Entry:)
 Tarzan neskrotný (1920) (Project Gutenberg Entry:)
 Tarzan strašný (1921) (Project Gutenberg Entry:)
 Tarzan a zlatý lev (1923)
 Tarzan and the Ant Men (1924)
 The Tarzan Twins (1927)
 Tarzan, pán džungle (1927)
 Tarzan and the Lost Empire (1928)
 Tarzan at the Earth's Core (1929)
 Tarzan the Invincible (1930)
 Tarzan Triumphant (1931)
 Tarzan a leopardí muži (1932)
 Tarzan a mesto zo zlata (1932)
 Tarzan the Magnificent (1936)
 Tarzan and the Forbidden City (1938)
 Tarzan and the Jungle Murders (1940)
 Tarzan and the Champion (1940)
 Tarzan and the Madman (1964)
 Tarzan and the Foreign Legion (1947)

Pellucidar 
 At the Earth's Core (1914) (Project Gutenberg Entry: )
 Pellucidar (1923) (Project Gutenberg Entry: )
 Tanar of Pellucidar (1928)
 Tarzan at the Earth's Core (1929)
 Back to the Stone Age (1937)
 Land of Terror (1944)
 Savage Pellucidar (1963)

Séria o Venuši 
 Pirates of Venus (1934)
 Lost on Venus (1935)
 Carson of Venus (1939)
 Escape on Venus (1946)
 The Wizard of Venus (1970)

Séria o Caspaku 
 The Land That Time Forgot (1918) (Project Gutenberg Entry: )
 The People That Time Forgot (1918) (Project Gutenberg Entry: ) [mislabeled as "People Out of Time"]
 Out of Time's Abyss (1918)

Iné romány 
 The Efficiency Expert (1921) (Project Gutenberg Entry: )
 The Lost Continent (1916) (Project Gutenberg Entry: )
 The Mad King (1926) (Project Gutenberg Entry: )
 The Monster Men (1929) (Project Gutenberg Entry: )
 The Mucker (1921) (Project Gutenberg Entry: )
 The Oakdale Affair (1917) (Project Gutenberg Entry: )
 The Outlaw of Torn (1927) (Project Gutenberg Entry: )
 The Moon Maid (1926)	
 The Moon Men (1926) (sequel to Moon Maid)
 I am a Barbarian (1967)

Pozri aj 
 Otis Adelbert Kline
 Mars v beletrii
 John Carter of Mars film

Externé odkazy 

 Burroughs Tribute Site
 Weekly Edgar Rice Burroughs Webzine
 Archive of over 3,000 Burroughs Webpages
 Tarzan.org, Burroughs Inc. official site
 Official biography of Burroughs
 Bibliography on SciFan
 Snopes.com entry debunking the theory that Tarzana was named after Tarzan (joke)
 Snopes.com entry debunking the Snopes.com entry debunking the theory that Tarzana was named after Tarzan
 Chronology Central's Edgar Rice Burroughs page - contains a chronological reading order for Edgar Rice Burroughs-based novels and comic books

Spisovatelia USA
Spisovatelia science-fiction USA
Osobnosti zo Chicaga